Mathias de Tonsberg

Mathias de Tonsberg også Mats de Tonsberg (født 1638 i Tønsberg, død ca. 1704/1705 i Bergen) var en norsk embets-og forretningsmann. 

Han gjennomførte studier ved Københavns Universitet og dro deretter på studiereise i utlandet. Han var 
sekretær ved Danske Kancelli fra 1665 til 1668, og sekretær hos Stattholderen i Norge fra 1668.

Fra 1679 til 1695 var han amtmann i Buskerud. Han var assistensråd ved Overhoffretten fra 1684 til 1692, og ble justitiarius  i 1691. Fra 1694 til 1700 var han amtmann i Nedenes og Bamble og stiftamtmann i Kristiansand. I 1704 ble han stiftamtmann i Bergen, og samme år ble han også medlem av Slottsloven.

 Familie 
de Tonsberg var sønn av borgermester i Tønsberg og senere kongelig kommissær Anders Madsen og Karen Olufsdatter Stranger. 

Han giftet seg den 10. juli 1671 med Anna Cathrine Mechlenburg (1649–1745), datter av landkommissær og assessor Willum Mechlenburg og Isabella de Brier. Sønnen Vilhelm de Tonsberg (1680–1731) ble stiftamtmann i Bergen og Akershus, datteren Elisabeth de Tonsberg ble gift med amtmann Niels Werenskiold.

 Referanser 

Kategori:Norske dommere
Kategori:Norske amtmenn
Kategori:Fylkesmenn i Buskerud
Kategori:Fylkesmenn i Aust-Agder
Kategori:Fylkesmenn i Hordaland
Kategori:Alumni fra Københavns Universitet
Kategori:Personer fra Tønsberg kommune
Kategori:Fødsler i 1638
Kategori:Slekten Tonsberg